ananddey/assamese-wiki-corpus huggingface dataset:
কৌশল্যা ফাৰ্ণাণ্ডো

কৌশল্যা ফাৰ্ণাণ্ডো (ইংৰাজী: Kaushalya Fernando), এগৰাকী শ্ৰীলংকান অভিনেত্ৰী, পৰিচালক, প্ৰযোজক আৰু নাগৰিক কৰ্মী। ফাৰ্ণাণ্ডোৱে ৰাজ্যিক নাট্য মহোৎসৱত পাঁচবাৰকৈ সন্মানীয় শ্ৰেষ্ঠ অভিনেত্ৰীৰ বঁটা লাভ কৰিছে। তেওঁ জনপ্ৰিয় নাট্য পৰিচালক প্ৰয়াত সোমলতা চুবাসিংঘেৰ কন্যা।

ব্যক্তিগত জীৱন

লিয়োনেল ফাৰ্ণাণ্ডো আৰু সোমলতা চুবাসিংঘেৰ কন্যা হিচাপে কৌশল্যাৰ জন্ম হৈছিল। তেওঁৰ পিতৃ লিয়োনেল এজন অসামৰিক বিষয়া আৰু প্ৰাক্তন ৰাষ্ট্ৰদূত আছিল। তেওঁৰ মাতৃ সোমলতা এগৰাকী সুপৰিচিত নাট্যকাৰ আৰু নাট্য পৰিচালক। তেওঁৰ এগৰাকী ভগ্নী আছে। তেওঁৰ ককাক-আইতাক শিক্ষক আছিল আৰু ৱেয়াংগোডাত বাস কৰিছিল। তেওঁ চাৰিখন বিদ্যালয়ত অধ্যয়ন কৰিছিল— প্ৰথমে অনুলা কলেজ, তাৰ পিছত গৌতমী বালিকা বিদ্যালয় আৰু সুজাতা কলেজ, আৰু শেষত চেইণ্ট পোলছ গাৰ্লছ স্কুল, মিলাগিৰিয়া। কলাৰ উপৰি তেওঁ এজন এথলেটিক চেম্পিয়ন আছিল আৰু জিলা পৰ্যায়ত ১০০ মিটাৰ, ২০০ মিটাৰ আৰু ওখ জঁপোৱা প্ৰতিযোগিতাত অংশগ্ৰহণ কৰিছিল। তেওঁ কলম্বো বিশ্ববিদ্যালয়ৰপৰা কলা শাখাত স্নাতক ডিগ্ৰী লাভ কৰে। সেই সময়তে অধ্যাপক শিৰোমণি ফাৰ্ণাণ্ডোৱে তেওঁক প্ৰশিক্ষাৰ্থী ইংৰাজী প্ৰশিক্ষক হিচাপে বিভাগটোত যোগদান কৰিবলৈ আমন্ত্ৰণ জনাইছিল। তেওঁ ইয়াক গ্ৰহণ কৰে আৰু তাৰ পিছত ইংৰাজী ভাষা শিক্ষণত স্নাতকোত্তৰ ডিপ্লমা লাভ কৰে। তেওঁ ১৯৯৯ চনত স্থায়ী কৰ্মচাৰী হিচাপে এই বৃত্তি ত্যাগ কৰে আৰু অতিথি নিৱন্ধক হিচাপে কাম কৰি থাকে। তেওঁৰ স্বামী কলম্বো বিশ্ববিদ্যালয়ৰ অৰ্থনীতি বিভাগত কৰ্মৰত।

১৯৭৯ চনত কৌশল্যায় তেওঁৰ মাতৃৰদ্বাৰা পৰিচালিত পুঞ্চি অপাত দং থেৰেই নামৰ নাটখনত এজন অভিনেতাৰ অনুপস্থিতিত শেষ মুহূৰ্তত সলনি হিচাপে হঠাতে অভিনয় কৰাৰ সুযোগ পায়। ইয়াৰ পিছত তেওঁ বিকৃতি নামৰ নাটখনত এটা সৰু চৰিত্ৰত অভিনয় কৰে। তেওঁৰ জীৱনৰ আটাইতকৈ ডাঙৰ সফলতা আছিল সুগথপালা ডি ছিলভাৰ নাটক মাৰাচাদ। এই নাটখনত কৰা অভিনয়ৰ বাবে তেওঁ ৰাজ্যিক নাট্য মহোৎসৱত বিশেষ প্ৰশংসা লাভ কৰিছিল। ইয়াৰ পিছতে ধৰ্মাসিৰি বন্দৰনায়ক, কে.বি. হেৰাথ, ৰঞ্জিনী অবেচেকেৰা আৰু প্ৰেমাসিৰি খেমাডাচাৰ দৰে প্ৰখ্যাত পৰিচালসকলে কৌশল্যাৰ প্ৰতিভা চিনাক্ত কৰিবলৈ সক্ষম হয়। ১৯৯৪ চনত তেওঁ মাতৃয়ে নিৰ্মাণ কৰা এণ্টিগনি নাটকত অভিনয় কৰে, যাৰ বাবে তেওঁ ১৯৯৫ চনৰ ৰাজ্যিক নাট্য মহোৎসৱত শ্ৰেষ্ঠ অভিনেত্ৰীৰ বঁটা লাভ কৰে। ১৯৯৫ চনত তেওঁ ডোনা কাথিৰিনা নাটকত অভিনয় কৰে। এই চৰিত্ৰত কৰা অভিনয়ৰ বাবে তেওঁ ১৯৯৬ চনৰ ৰাজ্যিক নাট্য মহোৎসৱত পুনৰ শ্ৰেষ্ঠ অভিনেত্ৰীৰ বঁটা লাভ কৰিবলৈ সক্ষম হয়।

২০০৫ আৰু ২০০৯ চনত তেওঁ বিশ্ব চলচ্চিত্ৰৰ মক্কা স্বৰূপ ২০০৫ চনৰ কান চলচ্চিত্ৰ মহোৎসৱ আৰু ২০০৯ চনৰ ৬৬সংখ্যক ভেনিচ চলচ্চিত্ৰ মহোৎসৱত ৰঙা দলিচাত খোজ দিয়া মুষ্টিমেয় শ্ৰীলংকান শিল্পীৰ ভিতৰত অন্যতম হিচাপে পৰিগণিত হয়।

তেওঁ অতি কমসংখ্যক টেলিভিছন ধাৰাবাহিকত অভিনয় কৰিছে যদিও সেইসমূহ শ্ৰীলংকাৰ টেলিড্ৰামা ইতিহাসত স্মৰণীয় হৈ ৰৈছে। ধাৰাবাহিক দুনহিন্দা আড্ডাৰা তেওঁ অভিনয় কৰা প্ৰথমখন টেলিড্ৰামা। পৰৱৰ্তী সময়ত তেওঁ দিয়াকতা পাহানা, ৱনাস্পতি, ইচুৰু গিৰা, সেডোনা আৰু থাত্থাকে ধৰি কেইবাখনো টেলিড্ৰামাত অভিনয় কৰে। দুনহিন্দা আড্ডাৰাত কৰা অভিনয়ৰ বাবে তেওঁ অ’চিআইচি (OCIC) শ্ৰেষ্ঠ অভিনেত্ৰীৰ বঁটাও লাভ কৰিছিল।

তথ্যসূত্ৰ

বাহ্যিক সংযোগ

Kaushalya on Celeb Chat
Women take strong stand for children and country
Theatre on criminalised police and politics
Opening a pathway for aspiring actors
Somalatha Subasinghe film festival
Interview with Kaushalya and Chandani
For the youth, of the youth and by the youth

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
বিশ্বাস পক্ষপাতিতা

বিশ্বাস পক্ষপাতিতা হৈছে একধৰণৰ প্ৰৱণতা যাৰ প্ৰভাৱত যুক্তি-চালিত সিদ্ধান্ত এটাক বিচাৰ কৰোঁতে যুক্তিটোৰ পৰিৱৰ্তে সিদ্ধান্তটোকহে গুৰুত্ব দিয়া হয়৷ এজন ব্যক্তিয়ে সিদ্ধান্ত-বিৰোধী প্ৰতি-যুক্তিসমূহক নাকচ কৰি নিজৰ মূল্যবোধ, বিশ্বাস আৰু পূৰ্ব-আৰোপিত জ্ঞানক সমৰ্থন কৰা সিদ্ধান্ত এটাক গ্ৰহণ কৰাৰ সম্ভাৱনা বেছি৷ বিশ্বাস পক্ষপাতিতা হৈছে সততে দৃষ্টিগোচৰ হোৱা সাধাৰণ পক্ষপাতিতা আৰু এটা বিশেষ ত্ৰুটি৷ আমি সহজতেই নিজৰ বিশ্বাসৰ দ্বাৰা অন্ধ হ'ব পাৰোঁ আৰু এটা অশুদ্ধ সিদ্ধান্তত উপনীত হ'ব পাৰোঁ৷ একাধিক যুক্তিনিৰ্ভৰ কাৰ্যত বিশ্বাস পক্ষপাতিতাই গুৰুত্বপূৰ্ণ প্ৰভাৱ বিস্তাৰ কৰে; যেনে-চৰ্তযুক্ত যুক্তিবাদ (conditional reasoning), সম্পৰ্ক যুক্তিবাদ(relation reasoning), আৰু সকৰ্মক যুক্তিবাদ (transitive reasoning)

ছিলোছিজম (syllogism)

ছিলোছিজম হৈছে এক প্ৰকাৰৰ যৌক্তিক বক্তব্য য'ত দুটা বা ততোধিক আধাৰৰ (Premise) ওপৰত ভিত্তি কৰি এটা সিদ্ধান্ত নিৰ্মাণ কৰা হয়৷ তলত দুটামান উদাহৰণ দিয়া হৈছে-

সকলো মানুহেই মৰণশীল৷ (প্ৰধান আধাৰ)
ছক্ৰেটিছ এজন মানুহ৷ (গৌণ আধাৰ)
সেয়েহে, ছক্ৰেটিছ মৰণশীল৷ (সিদ্ধান্ত)

অবৈধ ছিলোছিজমৰ এটা উদাহৰণ হৈছে:

সকলো কিশোৰীয়েই উচ্চাকাংক্ষী৷
কিশোৰীসকল অধ্যয়নত পৰিশ্ৰমী৷
তেওঁলোক অধ্যয়নত পৰিশ্ৰমী, কাৰণ তেওঁলোক উচ্চাকাংক্ষী৷

একাধিক অধ্যয়নত দেখা গৈছে যে, ছিলোজিছমৰ ক্ষেত্ৰত অধিকসংখ্যক অংশগ্ৰহণকাৰীয়েই আধাৰৰ ওপৰত নিৰ্মাণ কৰা সিদ্ধান্ত এটাক অশুদ্ধভাৱে চিনাক্ত কৰে৷ তেওঁলোকে দুটা বিশেষ গোট নিয়োগ কৰি যুক্তিসংগত এলানি প্ৰশ্ন তেওঁলোকৰ সমুখত উত্থাপন কৰিলে৷ এটা গোটক উত্তৰ দিবলৈ মাথোঁ দুই ছেকেণ্ড সময় দিয়া হ'ল৷ আনহাতে আনটো গোটক পৰ্যাপ্ত সময় দিয়া হ'ল৷ ফলাফল আহিলত দেখা গ'ল যে, দুই ছেকেণ্ড সময়ৰ গোটটোৱে দাখিল কৰা অধিকসংখ্যক প্ৰশ্নতেই অশুদ্ধ৷ কিন্তু পৰ্যাপ্ত সময় দিয়া গোটটোত অশুদ্ধতাৰ সংখ্যা কম৷ পৰীক্ষকদ্বয়ে সৰ্বশেষত জনালে যে-এইয়া হৈছে যৌক্তিকতাৰ পৰিৱৰ্তে বিশ্বাস-নিৰ্ভৰ চিন্তনৰ দ্বাৰা প্ৰভাৱিত হোৱাৰ পৰিণতি৷

লগতে চাওক

প্ৰাথমিক আৰোপন ত্ৰুটি
স্ব-সেৱা পক্ষপাতিতা
লঙ্গৰকৰণ
বেণ্ডৱাগন প্ৰভাৱ

তথ্যসূত্ৰ

শ্ৰেণী:বোধগত পক্ষপাতিতা
শ্ৰেণী:মনোবিজ্ঞান
গোলোকগঞ্জ বিধানসভা সমষ্টি

গোলোকগঞ্জ বিধানসভা সমষ্টি ভাৰতৰ উত্তৰ-পূব প্ৰান্তৰ অসম বিধানসভাৰ ১২৬খন আসনৰ ভিতৰত অন্যতম এখন সমষ্টি। এই সমষ্টিটো অসমৰ ধুবুৰী জিলাত অৱস্থিত। ই ধুবুৰী লোকসভা সমষ্টিৰ এটা অংশ।

ভৌগোলিক অৱস্থিতি আৰু জনসংখ্যা

গোলোকগঞ্জ সমষ্টিটো ভাৰত-বাংলাদেশ সীমান্তৰ সমীপৱৰ্তী ধুবুৰী জিলাৰ এক গুৰুত্বপূৰ্ণ অঞ্চল। এই সমষ্টিত কোনো ধৰণৰ আসন সংৰক্ষণৰ ব্যৱস্থা নাই, অৰ্থাৎ ই এক সাধাৰণ শ্ৰেণীৰ সমষ্টি।

বিধানসভাৰ সদস্যসকল

১৯৫১ চনত প্ৰতিষ্ঠা হোৱাৰে পৰা এই সমষ্টিটোক প্ৰতিনিধিত্ব কৰা বিধায়কসকলৰ তালিকা তলত দিয়া হ’ল:

বৰ্ষ বিধায়ক ৰাজনৈতিক দল
১৯৫২ সন্তোষ বৰুৱা ভাৰতীয় জাতীয় কংগ্ৰেছ
১৯৫৭ ভুবন চন্দ্ৰ প্ৰধানী ভাৰতীয় জাতীয় কংগ্ৰেছ
১৯৬২ skৰৎ চন্দ্ৰ সিংহ ভাৰতীয় জাতীয় কংগ্ৰেছ
১৯৬৭ কে. চি. ৰয় প্ৰধানী স্বতন্ত্ৰ প্ৰাৰ্থী
১৯৭২ কে. চি. ৰয় প্ৰধানী ভাৰতীয় জাতীয় কংগ্ৰেছ
১৯৭৮ আলাউদ্দিন চৰকাৰ ভাৰতৰ কমিউনিষ্ট পাৰ্টি (CPI)
১৯৮৩ কে. চি. ৰয় প্ৰধানী ভাৰতীয় জাতীয় কংগ্ৰেছ
১৯৮৫ ডালিম ৰয় স্বতন্ত্ৰ প্ৰাৰ্থী
১৯৯১ আলাউদ্দিন চৰকাৰ ভাৰতৰ কমিউনিষ্ট পাৰ্টি (CPI)
১৯৯৬ আলাউদ্দিন চৰকাৰ ভাৰতৰ কমিউনিষ্ট পাৰ্টি (CPI)
২০০১ দিনেশ চন্দ্ৰ চৰকাৰ ভাৰতীয় জনতা পাৰ্টি
২০০৬ আবু তাহেৰ বেপাৰী ভাৰতীয় জাতীয় কংগ্ৰেছ
২০১১ আবু তাহেৰ বেপাৰী ভাৰতীয় জাতীয় কংগ্ৰেছ
২০১৬ অশ্বিনী ৰয় চৰকাৰ ভাৰতীয় জনতা পাৰ্টি
২০২১ আব্দুছ ছোবাহান আলী চৰকাৰ ভাৰতীয় জাতীয় কংগ্ৰেছ
২০২৬ অশ্বিনী ৰয় চৰকাৰ ভাৰতীয় জনতা পাৰ্টি

নিৰ্বাচনী ফলাফল

২০২৬

২০২১

২০১৬

২০১১

লগতে চাওক

অসম বিধানসভাৰ সমষ্টিসমূহৰ তালিকা

তথ্যউৎস
ইমুনা ইলন

ইমুনা ইলন (; জন্ম-১৯৫৫) এগৰাকী ইজৰাইলী লেখিকা, ঔপন্যাসিকা, সাংবাদিক আৰু মহিলা অধিকাৰ কৰ্মী।

জীৱনী

১৯৫৫ চনত জেৰুজালেমত অধ্যাপক পিনচাছ হাকোহেন পেলি আৰু তেওঁৰ পত্নী পিনিনাৰ ঘৰত ইমুনা ইলনে জন্মগ্ৰহণ কৰিছিল। জেৰুজালেম আৰু নিউয়ৰ্কত তেওঁ ডাঙৰ-দীঘল হৈছিল৷ নিউয়ৰ্কত থকাৰ সময়ত ইলনে নিউয়ৰ্ক চহৰৰ সুপৰিচিত হাইস্কুল অৱ মিউজিক এণ্ড আৰ্টত পঢ়িছিল। ইজৰাইলী বসতি বেইট এলত বহু বছৰ ধৰি তেওঁ বাস কৰিছিল, আৰু বৰ্তমান জেৰুজালেমৰ ৰেহাভিয়াত তেওঁ বাস কৰে। নেচেটৰ প্ৰাক্তন সদস্য প্ৰয়াত ৰাব্বি বিন্যামিন ইলনৰ সৈতে তেওঁ বিবাহপাশত আবদ্ধ হয়৷ তেওঁ ছয়টা সন্তানৰ মাতৃ৷

তেওঁ ইহুদী ধৰ্ম, হাছি ধৰ্ম আৰু হিব্ৰু সাহিত্যৰ অধ্যাপনা কৰে আৰু ইজৰাইলী মহিলাৰ মৰ্যাদাৰ ওপৰত প্ৰধানমন্ত্ৰীৰ উপদেষ্টা হিচাপে কাৰ্যনিৰ্বাহ কৰি আহিছে। ১৯৯১ চনৰ পৰা ২০০৫ চনলৈকে ইজৰাইলৰ সৰ্ববৃহৎ কাকত য়েদিয়থ আহ্ৰনথত ইহুদী ধৰ্ম আৰু ৰাজনীতিৰ পৃথকীকৰণৰ পোষকতা কৰা স্তম্ভ লিখিছিল আৰু পিছলৈ ইজৰাইল হায়মত স্তম্ভ লিখিছিল।

প্ৰাপ্তবয়স্ক আৰু শিশুৰ বাবে উপন্যাস লিখাৰ লগতে তেওঁ অকাহিনীমূলক কিতাপও লিখিছে। তেওঁৰ কিছুমান উপন্যাস ইংৰাজীলৈ অনুবাদ কৰা হৈছে। "ইফ ইউ এৱেকেন লাভ", ইংৰাজীলৈ অনুবাদ হোৱা তেওঁৰ প্ৰথম উপন্যাস। ২০০৭ চনৰ ৰাষ্ট্ৰীয় ইহুদী কিতাপ বঁটাৰ বাবে এই উপন্যাসখন চূড়ান্ত প্ৰতিযোগী আছিল।

তথ্যসূত্ৰ

শ্ৰেণী:লেখিকা
শ্ৰেণী:ঔপন্যাসিক
শ্ৰেণী:সাংবাদিক
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:জীৱিত ব্যক্তি
শ্ৰেণী:সাহিত্যিক
জাহানাৰা বেগম

জাহানাৰা বেগম (; ; ২৩ মাৰ্চ ১৬১৪ – ১৬ চেপ্তেম্বৰ ১৬৮১) এগৰাকী মোগল ৰাজকুমাৰী আৰু ১৬৩১ চনৰ পৰা ১৬৮১ চনলৈ পাদশাহ বেগম আছিল। তেওঁ সম্ৰাট শাহ জাহান আৰু মমতাজ মহলৰ জ্যেষ্ঠ সন্তান আছিল। সাধাৰণতে বেগম চাহিব বুলি উল্লিখিত বেগম জাহানাৰা দাৰা চিকো আৰু ঔৰংজেৱৰ বায়েক আছিল।

পাটশাহ বেগম

মমতাজ মহলৰ ১৬৩১ চনত মৃত্যু হোৱাৰ পিছত, মাত্ৰ সোতৰ বছৰ বয়সত জাহানাৰাই মাকে এৰি থৈ যোৱা পাদশাহ বেগমৰ অৰ্থাৎ মোগল সাম্ৰাজ্যৰ ‘প্ৰথম নাৰী’ৰ আসনত উপবিষ্ট হৈছিল। যদিও সম্ৰাট শাহ জাহানৰ আৰু তিনিগৰাকী পত্নী আছিল, সকলোকে চেৰাই সম্ৰাটৰ আটাইতকৈ মৰমৰ জীয়ৰী জাহানাৰাই পাটশাহ বেগম হৈছিল। দেউতাকৰ শাসনকালত ৰাজনৈতিক বিষয়ত তেওঁ আটাইতকৈ প্ৰভাৱ বিস্তাৰ কৰিবলৈ সক্ষম হৈছিল আৰু সেই সময়ৰ মোগল সাম্ৰাজ্যৰ আটাইতকৈ "ক্ষমতাশালী মহিলা" বুলি পৰিগণিত হৈছিল।

জাহানাৰা আছিল শাহ জাহানে মোগল সাম্ৰাজ্যৰ উত্তৰাধিকাৰ হিচাপে বিচৰা দাৰা চিকোৰ উগ্ৰ সমৰ্থক। ১৬৫৭ চনত শাহ জাহান অসুখত পৰাত মোগল সাম্ৰাজ্যৰ উত্তৰাধিকাৰক লৈ কন্দল হওঁতে তেওঁ দাৰা চিকোৰ পক্ষ লৈছিল আৰু অৱশেষত যেতিয়া ঔৰংজেৱে দেউতাকক শাহ জাহানক আগ্ৰা দুৰ্গত বন্দী কৰি থৈ নিজে সম্ৰাট হ’ল, তেতিয়া জাহানাৰাই শাহ জাহানক লগ কৰিবলৈ আগ্ৰা দুৰ্গলৈ গৈছিল। দেউতাকৰ প্ৰতি সমৰ্পিত প্ৰাণ জাহানাৰাই ১৬৬৬ চনত দেউতাকৰ মৃ্ত্যু হোৱালৈকে যতন লৈছিল। পিছলৈ ঔৰংজেৱৰ সৈতে তেওঁৰ সম্পৰ্ক মধুৰ হৈছিল আৰু ইতিমধ্যে ভনীয়েক ৰোচনাৰা বেগমে উপবিষ্ট হোৱা মোগল সাম্ৰাজ্যৰ প্ৰথম নাৰী পাদশাহ বেগমৰ আসনত তেওঁ পুনৰ বহিছিল। জাহানাৰা অবিবাহিত আছিল আৰু ঔৰংজেৱৰ শাসন কালতে তেওঁৰ মৃত্যু হৈছিল।

চুফীবাদৰ সৈতে সম্পৰ্ক

ভায়েক দাৰা চিকোৰ সৈতে জাহানাৰাই ১৬৪১ চনত গুৰু মোল্লা শাহৰ ওচৰত চুফী পন্থত দীক্ষিত হয়। জাহানাৰা এগৰাকী লেখক আছিল। তেওঁ সন্ত ময়নুদ্দিন চিষ্টিৰ বিষয়ে মুনিচ অল-আৰৱা নামেৰে, এখন জীৱনী গ্ৰন্থ লিখিছিল। লগতে মোল্লা শাহৰো ৰিচালাহ-উ-সাহিবা নামৰে জীৱনী এখন লিখিছিল, য’ত মোল্লা শাহৰ ওচৰত তেওঁ দীক্ষা লোৱাৰ উল্লেখ আছে। ময়নুদ্দিন চিষ্টিৰ জীৱনীখন ইয়াৰ বিচাৰ আৰু সাহিত্যিক মানদণ্ডৰ ক্ষেত্ৰত অতি উচ্চখাপৰ বুলি গণ্য কৰা হয়। মৃত্যুৰ চাৰি শতিকা পিছতো চিষ্টিয়ে জাহানাৰাক আধ্যাত্মিকতাৰ দীক্ষা দিয়া বুলি তথা সন্তগৰাকীৰ দৰগাহ আজমেৰ ভ্ৰমণ কৰাৰ উল্লেখ গ্ৰন্থখনত কৰা হৈছে। জাহানাৰাই নিজকে ফকীৰা (মহিলা চুফী অনুগামী) আখ্যা দিছে।

জাহানাৰৰ মতে ভায়েক দাৰা আৰু তেৱেঁ টাইমূৰ বংশৰৰ একমাত্ৰ চুফীবাদৰ অনুগামী।
যদিও ঔৰংজেৱেও চুফীবাদৰ এজন অনুগামীৰূপে প্ৰশিক্ষিত আছিল। চুফী সাহিত্যৰ পৃষ্ঠপোষক ৰূপে জাহানানাৰ বহুতো ধ্ৰুপদী সাহিত্যৰ অনুবাদ আৰু টীকা-ভাষ্য ৰচনা কৰাইছিল।

তথ্য উৎস

শ্ৰেণী:ভাৰতীয় ৰাজকুমাৰী
শ্ৰেণী:মোগল সাম্ৰাজ্য
তেজপুৰ একাডেমী উচ্চতৰ মাধ্যমিক বিদ্যালয়

তেজপুৰ একাডেমী হৈছে তেজপুৰ চহৰৰ এখন চৰকাৰী উচ্চতৰ মাধ্যমিক বিদ্যালয়। বিদ্যালয় খনৰ বৰ্তমান অৱস্থিতি কনকলতা অসামৰিক চিকিৎসা লয়ৰ পৰা হাতীপিল খানা সংযোগী পথৰ দাঁতি, ঈদগাঢ় খেল পথাৰৰ সমুখত। অসম ব্ৰিটিছ চৰকাৰৰ শিক্ষা সঞ্চালক কানিং হামৰ প্ৰতি অসন্তুষ্টি প্ৰকাশ কৰি, চৰকাৰী বিদ্যালয়ত নপঢ়াৰ সিদ্ধান্ত লৈ তেজপুৰৰ ৰাইজে ১৯৩০ চনত এই বিদ্যালয়খন প্ৰতিষ্ঠা কৰে। বৰ্তমান ই অসম চৰকাৰৰ মাধ্যমিক শিক্ষা পৰিষদৰ দ্বাৰা পৰিচালিত।

পাঠ্যক্ৰম

বিদ্যালয়ত ষষ্ঠ শ্ৰেণীৰ পৰা দ্বাদশ শ্ৰেণীলৈ পাঠ্যক্ৰমৰ ব্যৱস্থা আছে। পাঠ্যক্ৰমৰ মাধ্যম অসমীয়া। পাঠ্যপুথিৰ শিক্ষাৰ লগতে বাৰ্ষিক খেল-ধেমালি আৰু অন্যান্য প্ৰতিযোগিতা আদিয়ো পাঠ্যক্ৰমৰ অন্তৰ্ভুক্ত। ষষ্ঠ শ্ৰেণীৰ পৰা দশম শ্ৰেণীলৈ বিদ্যালয়ৰ শৈক্ষিক বৰ্ষ জানুৱাৰী মাহৰ পৰা ডিচেম্বৰ মাহলৈ হোৱাৰ বিপৰীতে একাদশ আৰু দ্বাদশ শ্ৰেণীৰ শৈক্ষিক বৰ্ষ এপ্ৰিল মাহত আৰম্ভ হৈ মাৰ্চ মাহলৈকে চলে। বিদ্যালয়ৰ পাঠ্যক্ৰম অসম মাধ্যমিক শিক্ষা পৰিষদ আৰু অসম উচ্চতৰ মাধ্যমিক শিক্ষা সংসদৰ দ্বাৰা পৰিচালিত।

পৰিকাঠামো

বিদ্যালয়খন চৰকাৰী ভৱনত প্ৰতিষ্ঠিত। ইয়াত নিৰ্দেশনামূলক উদ্দেশ্যৰ বাবে ৯টা কোঠা আছে। সকলো বোৰ কোঠাৰ অৱস্থা ভাল। ইয়াত অনা-শিক্ষামূলক কাৰ্যকলাপৰ বাবে আন দুটা কোঠা আছে। বিদ্যালয় প্ৰধানৰ বাবে এক পৃথক কোঠা আছে। বিদ্যালয়ৰ চাৰিওফালে পকা সীমাৰ বেৰ আছে। বিদ্যালয়ত বৈদ্যুতিক সংযোগ আছে। খোৱা পানীৰ উৎস হিচাপে টেপৰ পানীৰ সু-ব্যৱস্থা আছে আৰু ই কাৰ্যক্ষম। বিদ্যালয়ত ল'ৰাৰ বাবে এটা শৌচাগাৰ আছে আৰু ই কাৰ্যক্ষম। বিদ্যালয়ৰ নিজাকৈ কোনো খেলপথাৰ নাই, ওচৰৰ চৰকাৰী খেলপথাৰত বিদ্যালয় সপ্তাহৰ খেল-ধেমালি অনুষ্ঠিত কৰা হয়। বিদ্যালয়ত বিভিন্ন অনুষ্ঠান আদিৰ আয়োজনৰ সুবিধাৰ্থে ৰাজেন্দ্ৰ কুমাৰ বৰুৱা সোঁৱৰণী প্ৰেক্ষাগৃহ এটি নিৰ্মাণ কৰা হৈছে। বিদ্যালয়ত এটা লাইব্ৰেৰী আছে আৰু ইয়াৰ প্ৰায় ৯৫০খন কিতাপ আছে। দিব্যাঙ্গ শিশুৰ বাবে বিদ্যালয়ত বিশেষ সুবিধা নাই। বিদ্যালয়ত শিক্ষাদান আৰু অন্যান্য উদ্দেশ্যৰ বাবে দহটা কম্পিউটাৰ আছে আৰু এই সকলোবোৰ কাৰ্যক্ষম। বিদ্যালয়ত কম্পিউটাৰ শিক্ষণৰ বাবে সুকীয়া পৰীক্ষাগাৰ নাই। বিদ্যালয়খনত মধ্যাহ্ন ভোজন ৰান্ধিবলৈ সু ব্যৱস্থা আছে।

তথ্যসূত্ৰ

শ্ৰেণী:অসমৰ বিদ্যালয়সমূহ
সোলি সৰাবজী

সোলি জেহাংগীৰ সোৰাবজী (অৰ্ডাৰ অৱ অষ্ট্ৰেলিয়াৰ সন্মানীয় সদস্য) (জন্ম, ৯ মাৰ্চ ১৯৩০ – মৃতু,৩০ এপ্ৰিল ২০২১) এজন ভাৰতীয় আইনবিদ আছিল যিয়ে ১৯৮৯ চনৰপৰা ১৯৯০ চনলৈ আৰু পুনৰ ১৯৯৮ চনৰপৰা ২০০৪ চনলৈকে ভাৰতৰ এটৰ্নী জেনেৰেল হিচাপে কাৰ্যনিৰ্বাহ কৰিছিল। ২০০২ চনত তেওঁ মত প্ৰকাশৰ স্বাধীনতা ৰক্ষা আৰু মানৱ অধিকাৰ সুৰক্ষাৰ বাবে পদ্ম বিভূষণ বঁটা লাভ কৰে।

প্ৰাৰম্ভিক জীৱন

১৯৩০ চনৰ ৯ মাৰ্চত বম্বেত পাৰ্চী পৰিয়ালত জন্মগ্ৰহণ কৰিছিল ছলি জেহাংগীৰ সোৰাবজীৰ। তেওঁ মুম্বাইৰ ভৰ্দা নিউ হাইস্কুল আৰু মুম্বাই]]€€€ৰ ছেইণ্ট জেভিয়াৰ কলেজ আৰু মুম্বাইৰ চৰকাৰী আইন মহাবিদ্যালয়ত অধ্যয়ন কৰে আৰু ১৯৫৩ চনতবাৰত নামভৰ্তি কৰে। চৰকাৰী আইন মহাবিদ্যালয়ত তেওঁ ৰোমান আইন আৰু ন্যায়বিজ্ঞানত কিনলচ ফৰ্বছ সোণৰ পদক লাভ কৰে (১৯৫২)।

কৰ্মজীৱন

১৯৭১ চনত ছ’ৰাবজীক বম্বে উচ্চ ন্যায়ালয়ৰ জ্যেষ্ঠ অধিবক্তা হিচাপে নিযুক্তি দিয়া হয়। ১৯৭৭ চনৰপৰা ১৯৮০ চনলৈকে তেওঁ ভাৰতৰ চলিচিটৰ জেনেৰেল হিচাপে কাৰ্যনিৰ্বাহ কৰে। ১৯৮৯ চনৰ ৯ ডিচেম্বৰৰপৰা ১৯৯০ চনৰ ২ ডিচেম্বৰলৈ আৰু পুনৰ ১৯৯৮ চনৰ ৭ এপ্ৰিলত তেওঁ ভাৰতৰ এটৰ্নী জেনেৰেল হিচাপে নিযুক্তি লাভ কৰে।
জৰুৰীকালীন অৱস্থাৰ সময়ত (১৯৭৫–১৯৭৭) সোৰাবজীয়ে ৰাজনৈতিক বন্দীসকলক আইনী সেৱা আগবঢ়াইছিল। পিছলৈ তেওঁ নাগৰিক ন্যায় সমিতিত কাৰ্যনিৰ্বাহ কৰিছিল, যিয়ে ১৯৮৪ চনৰ শিখ বিৰোধী দাঙ্গাৰ বলি হোৱা লোকসকলক ব'ন'ত প্ৰতিনিধিত্ব কৰিছিল।

২০০৬ চনৰ মাৰ্চ মাহত তেওঁক "অষ্ট্ৰেলিয়া-ভাৰত দ্বিপাক্ষিক আইনী সম্পৰ্কৰ সেৱাৰ বাবে" অৰ্ডাৰ অৱ অষ্ট্ৰেলিয়া (এ এম)ৰ সন্মানীয় সদস্য হিচাপে নিযুক্তি দিয়া হয়।

ভাৰতীয় সংবিধানৰ ব্যাখ্যা সম্পৰ্কীয় কেইবাটাও নজিৰ নিৰ্ধাৰণকাৰী গোচৰৰ সৈতে জড়িত আছিল সোৰাবজী। সোৰাবজী আৰু ফালি নৰিমানে কেছাৱানন্দ ভাৰতী বনাম কেৰালা ৰাজ্যৰ গোচৰত আবেদনকাৰীৰ অধিবক্তাক সহায় কৰিছিল, য'ত সংসদক সংবিধানৰ "মৌলিক গাঁথনি" সলনি কৰাত বাধা আৰোপ কৰা হৈছিল। ছলিচিটৰ জেনেৰেল হিচাপে তেওঁ মানেকা গান্ধী বনাম ইউনিয়ন অৱ ইণ্ডিয়া গোচৰত চৰকাৰৰ আইনী প্ৰতিনিধি দলৰ সদস্য আছিল, য'ত সংবিধানৰ ২১ নং অনুচ্ছেদে ব্যক্তিগত স্বাধীনতাৰ অধিকাৰ বলবৎ কৰে বুলি ৰায় দিছিল। ৰাষ্ট্ৰপতিৰ শাসনৰ ওপৰত বাধা আৰোপ কৰা এছ আৰ বমমাই বনাম ইউনিয়ন অৱ ইণ্ডিয়া আৰু আই আৰ ক'লহ' বনাম তামিলনাডু ৰাজ্যৰ গোচৰতো তেওঁ জড়িত আছিল, যিয়ে সংবিধানৰ নৱম অনুসূচীৰ অধীনত গৃহীত আইনসমূহ ন্যায়িক পৰ্যালোচনাৰপৰা মুক্ত নহয় বুলি ৰায় দিছিল। বি পি সিংঘল বনাম ইউনিয়ন অৱ ইণ্ডিয়া গোচৰত উচ্চতম ন্যায়ালয়ে ৰায় দিছিল যে ৰাজ্যৰ গৱৰ্ণৰসকলক বিনা কাৰণত পদৰপৰা অপসাৰণ কৰিব নোৱাৰি। তেওঁ আবেদনকাৰীক সহায় কৰিছিল শ্ৰেয়া সিংঘল বনাম ইউনিয়ন অৱ ইণ্ডিয়া গোচৰত, যিয়ে তথ্য প্ৰযুক্তি আইন, ২০০০ত অনলাইন ভাষণৰ ওপৰত থকা নিষেধাজ্ঞাক প্ৰত্যাহ্বান জনাইছিল। জিয়া মোডী হৈছে "ভাৰত সলনি কৰা ১০ বিচাৰ" নামৰ গ্ৰন্থখনৰ লেখক। India. সোৰবজীয়ে তিনিজন পুত্ৰ—জাহাংগীৰ, এজন চিকিৎসক, হৰমাজদ সোৰবজী, অটোক’ৰ ইণ্ডিয়া আলোচনীৰ সম্পাদক আৰু জামছেদ। —আৰু সাতজন নাতি-নাতিনী নিকি, আৰ্দেশীৰ, ৰিয়ান, মায়া, অঞ্জলি, আৰতি আৰু অদিতিক এৰি থৈ যায়।

সোৰাবজী আছিল জাজ ইণ্ডিয়া এছ’চিয়েশ্যনৰ প্ৰথম সভাপতি। তেওঁ ক্লাৰিনেট বজাইছিল; তেওঁৰ প্ৰিয় শিল্পীসকলৰ ভিতৰত আছিল বেনি গুডমেন আৰু ডিজি গিলেস্পি।

বঁটাসমূহ

ৰোমান আইন আৰু ন্যায়বিজ্ঞানত কিনল'ক ফৰ্বছৰ সোণৰ পদক, ১৯৫২
ন্যায়াধীশ কে এছ হেগডে ফাউণ্ডেশ্যন বঁটা, এপ্ৰিল ২০০৬

তথ্যৰ উৎস

বাহ্যিক সংযোগসমূহ

Articles written by Sorabjee for The Indian Express
Sorabjee on human s

Sorabjee on independent journalism

শ্ৰেণী:ভাৰতীয় ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:আইনবিদ
জেনী ৰাকোটোমামনজি

জেনী ৰাকোটোমামনজি , পৰিচিত নাম জেনী, এগৰাকী মালাগাছি জন্মৰ ফৰাচী কাৰ্টুনকাৰ আৰু এনিমেটৰ। তেওঁ চিবিমাগ কমিক্স ষ্টুডিঅ'ৰ সহ-প্ৰতিষ্ঠাপক।

জীৱনী

১৯৭৯ চনত মাদাগাস্কাৰৰ আণ্টানানাৰিভোত জন্মগ্ৰহণ কৰা জেনী ৰাকোটোমামনজিয়ে ৩ বছৰ বয়সত পিতৃ-মাতৃৰ সৈতে দ্বীপটো এৰি পেৰিছৰ উপকণ্ঠ অঞ্চললৈ গুচি যায়।

২০০২ চনত কেৱল নামৰ প্ৰথম অংশৰে নিজৰ কামত চহী কৰা জেনীয়ে এণ্টোৱান এণ্টিনৰ সৈতে তেওঁৰ প্ৰথম এনিমেটেড চুটি ছবি লে পেপিলন নিৰ্মাণ কৰে। ইয়াৰ কিছু সময়ৰ পিছতে মাৰাথন এনিমেচনে তেওঁক মাৰ্টিন মিষ্ট্ৰী ধাৰাবাহিকৰ চৰিত্ৰ ডিজাইন আৰু টটালি স্পাইছৰ ষ্ট'ৰীব'ৰ্ডৰ কাম কৰিবলৈ নিযুক্তি দিয়ে।

জেনীয়ে ২০০৫ চনত তেওঁৰ প্ৰথম কমিক শ্বোজো মাংগা-শৈলীৰ পিংক ডায়েৰী মুকলি কৰে। ২০০৬ চনত ফৰাচী আলোচনী এনিমেলেণ্ডৰ পৰা শ্ৰেষ্ঠ মাংগা-শৈলীৰ বেণ্ডে ডেচিনিৰ বঁটা লাভ কৰে। ই ২০০৮ চনলৈকে চলিছিল, আৰম্ভ কৰে আৰু তাৰ পিছত চাৰা এট লেছ কণ্টেছ পাৰ্ডাছ। পেট্ৰিচিয়া লাইফংৰ লা ৰোজ একাৰলেট ছিৰিজৰ স্পিন অফৰ কামো কৰিছে।

২০০৩ চনত তেওঁ চিবিমাগ কমিক্স ষ্টুডিঅ'ৰ প্ৰতিষ্ঠাপক সদস্যও হয়, যাৰ জৰিয়তে তেওঁ বিভিন্ন কমিক ফেনজিনত সহযোগিতা আগবঢ়াইছে। য'ত তেওঁ সঘনাই তেওঁৰ স্বামী, সহযোগী কমিকছ সৃষ্টিকৰ্তা এলেক্সিছ ক'ৰিডুনৰ সৈতে সহযোগিতা কৰে।

তথ্য সূত্ৰ

শ্ৰেণী:কাৰ্টুনিষ্ট
১৬ এপ্ৰিল

এপ্ৰিল ১৬ গ্ৰেগৰীয় বৰ্ষপঞ্জী অনুসৰি বছৰৰ ১০৬ তম (অধিবৰ্ষত ১০৭ তম) দিন।

ঘটনাৱলী

১৮৫৩ - ভাৰতৰ বোম্বাইত প্ৰথম যাত্ৰীবাহি ৰেল চলাচল আৰম্ভ হয়।
১৯১৭ - পেট্ৰ’গ্ৰাডত ৰাছিয়াৰ সৈন্যৰ বিদ্ৰোহ।
১৯১৯ - জালিয়ানৱালা বাগ হত্যাকাণ্ডত মৃত্যু হোৱা লোকসকলক শ্ৰদ্ধাঞ্জলি জনাই গান্ধীজীয়ে উপবাস ঘোষণা কৰে।
১৯২২ - ইটালীত জাৰ্মানী আৰু ৰাছিয়াৰ মাজত ৰাপালো সন্ধি হয়।
১৯৪৫ - ছোভিয়েট ছাবমেৰিনে জাৰ্মান শৰণাৰ্থী জাহাজ ডুবাই ৭০০০ লোকৰ মৃত্যু ঘটায়।
১৯৪৫ - দ্বিতীয় বিশ্বযুদ্ধৰ সময়ত আমেৰিকান বাহিনীয়ে জাৰ্মানীৰ নুৰেমবাৰ্গ অঞ্চলত প্ৰৱেশ কৰে।
১৯৭০ - ইউৰোপৰ দেশ ফ্ৰান্সত বৰফৰ ধুমুহাত ৭০ জন লোকৰ মৃত্যু হয়।
১৯৯২ - আফগান ৰাষ্ট্ৰপতি নাজিবুল্লাই পদত্যাগ কৰে।
১৯৯৯ - আলজেৰিয়াৰ নতুন ৰাষ্ট্ৰপতি হিচাপে আদভালাজিজ বটেফ্লিকা নিযুক্তি দিয়া হয়।
২০০২ - দক্ষিণ কোৰিয়াত বিমান দুৰ্ঘটনাত ১২০ জন যাত্ৰীৰ মৃত্যু হয়।
২০০৪ - ভাৰতে ৰাৱালপিণ্ডি টেষ্টত জয়লাভ কৰি শৃংখলাত পাকিস্তানক ২-১ ত পৰাস্ত কৰে।
২০০৮ - লণ্ডনত জাতিৰ পিতা মহাত্মা গান্ধীৰ প্ৰতিমূৰ্তি উন্মোচন কৰা হয়।
২০১৩ - ইৰাণত সংঘটিত ভূমিকম্পৰ ফলত ৩৭ জন লোকৰ মৃত্যু হয়।

জন্ম

১৮৪৪ - আনাটোল ফ্ৰাঁ, ফ্ৰান্সৰ কবি, ঔপন্যাসিক,নোবেল বঁটা বিজয়ী আৰু সাংবাদিক।
১৮৬৭ - উইলবাৰ ৰাইট, উৰাজাহাজৰ আৱিষ্কাৰক।
১৮৮৯ - চাৰ্লি চেপলিন, ইংৰাজী চলচ্চিত্ৰ অভিনেতা।
১৯২২ - কিংছলি এমিছ, ইংৰাজী ঔপন্যাসিক, নোবেল বঁটা বিজয়ী ।
১৯২৪ - ইঞ্জি আফ্লাটুন, ইজিপ্তৰ এগৰাকী চিত্ৰশিল্পী আৰু মহিলা আন্দোলনৰ কৰ্মী ।
১৯২৭ - পোপ ষোড়শ বেনেডিক্ট ।
১৯৩৪ - ৰাম নাইক, এজন ভাৰতীয় ৰাজনীতিবিদ । উত্তৰ প্ৰদেশৰ ১৯ তম ৰাজ্যপাল।
১৯৩৮ - তাৰক চন্দ্ৰ গোস্বামী, অসমীয়া সাহিত্যিক।
১৯৪৮ - জগমোহন কৌৰ, ভাৰতীয় কণ্ঠশিল্পী।
১৯৭৮ - লাৰা দত্ত, ভাৰতীয় মডেল আৰু চলচ্চিত্ৰ অভিনেত্ৰী তথা ২০০০ চনৰ মিছ ইউনিভাৰ্চ।
১৯৭৩ - আলিয়াউনে দমালা বাদাৰা আকন থিয়াম (আকন), চেনেগালেছ-আমেৰিকান গায়ক, গীতিকাৰ, ৰেকৰ্ড প্ৰযোজক আৰু উদ্যোগী।

মৃত্যু

১৮২৮ - ফ্ৰান্সিছক' গয়া, স্পেইনৰ চিত্ৰশিল্পী।
১৯৫১ - অদ্বৈত মল্লবৰ্মন, এগৰাকী বিখ্যাত বাংলা সাহিত্যিক।
১৯৬১ - ৰণধীৰ সিং, এজন বিখ্যাত শিখ নেতা আৰু বিপ্লৱী। তেওঁ অস্পৃশ্যতাৰ বিৰোধী আৰু নাৰী অধিকাৰৰ সমৰ্থক আছিল ।
১৯৬৬ - নন্দলাল বসু, ভাৰতৰ এজন বিখ্যাত চিত্ৰশিল্পী। নন্দলাল বসুৱে সংবিধানৰ মূল প্ৰতিলিপি অলংৰকণ কৰিছিল। তেওঁৰ বিখ্যাত চিত্ৰকলাৰ ভিতৰত ‘ডাণ্ডী মাৰ্চ’, ‘সন্তালী কন্যা’, ‘সতী’ৰ শৰীৰ বলিদান’ ইত্যাদি। তেওঁ আছিল অবনীন্দ্ৰনাথ ঠাকুৰৰ বিশিষ্ট শিষ্য।
১৯৯৮ - বদন বৰুৱা, অসমীয়া সাংবাদিক।

দিৱস

বিশ্ব কণ্ঠ দিৱস
ৰাষ্ট্ৰীয় স্বাস্থ্যসেৱা সিদ্ধান্ত দিৱস (NHDD) - এই দিৱসৰ লক্ষ্য হৈছে আগতীয়া যত্ন পৰিকল্পনাৰ গুৰুত্বৰ বিষয়ে সজাগ কৰা আৰু স্বাস্থ্যসেৱাৰ সিদ্ধান্ত আৰু জীৱনৰ শেষৰ যত্নৰ সন্দৰ্ভত মানুহক নিজৰ ইচ্ছা প্ৰকাশ কৰিবলৈ উৎসাহিত কৰা।
মুক্তি দিৱস (ৱাশ্বিংটন, ডি.চি.) - ৱাশ্বিংটন ডি.চি.ত মুক্তি দিৱসত ১৮৬২ চনত ৰাষ্ট্ৰপতি আব্ৰাহাম লিংকনে ক্ষতিপূৰণপ্ৰাপ্ত মুক্তি আইনত স্বাক্ষৰ কৰা দিনটোক স্মৰণ কৰা হয়, যিয়ে কলম্বিয়া জিলাত দাসত্বৰ অন্ত পেলায়।

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

তথ্য সংগ্ৰহ

শ্ৰেণী:এপ্ৰিল
শ্ৰেণী:ইংৰাজী বৰ্ষপঞ্জীৰ দিন
মহিলাৰ বিৰুদ্ধে বৈষম্য দূৰীকৰণৰ ঘোষণা (DEDAW)

মহিলাৰ বিৰুদ্ধে বৈষম্য দূৰীকৰণৰ ঘোষণা (সংক্ষিপ্তভাৱে DEDAW) হৈছে ৰাষ্ট্ৰসংঘৰ সাধাৰণ পৰিষদে জাৰি কৰা মানৱ অধিকাৰ ঘোষণা, য’ত মহিলাৰ অধিকাৰৰ ওপৰত সেই সংস্থাৰ মতামতৰ ৰূপৰেখা দাঙি ধৰা হৈছে। ১৯৬৭ চনৰ ৭ নৱেম্বৰত সাধাৰণ পৰিষদে ইয়াক গ্ৰহণ কৰে। এই ঘোষণাপত্ৰখন আছিল আইনীভাৱে বাধ্যতামূলক ১৯৭৯ চনৰ মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ সন্ধি ((CEDAW))ৰ এক গুৰুত্বপূৰ্ণ পূৰ্বসূৰী। ইয়াৰ লক্ষ্য আছিল বিশেষকৈ মহিলাৰ অধিকাৰ সুৰক্ষাৰ বাবে লিংগ সমতাক প্ৰসাৰ কৰা। ১৯৬৭ চনত মহিলাৰ মৰ্যাদা আয়োগে ইয়াৰ খচৰা প্ৰস্তুত কৰিছিল। ঘোষণাৰ নীতিসমূহ কাৰ্যকৰী কৰিবলৈ ১৯৮১ চনৰ ৩ ডিচেম্বৰত চিড’(CEDAW) গঠন কৰি বলবৎ কৰা হয়।

সাৰাংশ

এই ঘোষণাপত্ৰখনে মানৱ অধিকাৰৰ সাৰ্বজনীন ঘোষণাৰ গাঁথনি অনুসৰণ কৰে, য’ত এটা প্ৰস্তাৱনা আৰু তাৰ পিছত এঘাৰটা অনুচ্ছেদ আছে।

অনুচ্ছেদ ১ ত ঘোষণা কৰা হৈছে যে নাৰীৰ বিৰুদ্ধে বৈষম্য কৰাটো "মৌলিকভাৱে অন্যায় আৰু ই মানৱ মৰ্যাদাৰ বিৰুদ্ধে অপৰাধ"। "বৈষম্য"ৰ সংজ্ঞা দিয়া হোৱা নাই।

২ নং অনুচ্ছেদত মহিলাৰ বিৰুদ্ধে বৈষম্যমূলক আইন আৰু ৰীতি-নীতি বিলুপ্ত কৰাৰ আহ্বান জনোৱা হৈছে, আইনখনৰ অধীনত সমতাক স্বীকৃতি দিয়া হ’ব আৰু ৰাষ্ট্ৰসমূহে বৈষম্যৰ বিৰুদ্ধে ৰাষ্ট্ৰসংঘৰ বৰ্তমানৰ মানৱ অধিকাৰৰ যন্ত্ৰসমূহ অনুমোদন আৰু কাৰ্যকৰী কৰিবলৈ আহ্বান জনোৱা হৈছে।

৩ নং অনুচ্ছেদত নাৰীৰ প্ৰতি থকা পক্ষপাতিত্ব দূৰ কৰিবলৈ ৰাজহুৱা শিক্ষাৰ আহ্বান জনোৱা হৈছে।

৪ নং অনুচ্ছেদত মহিলাসকলে ভোটাধিকাৰ আৰু ৰাজহুৱা পদবী বিচৰা আৰু অধিগ্ৰহণ কৰাৰ অধিকাৰকে ধৰি সম্পূৰ্ণ নিৰ্বাচনী অধিকাৰ ভোগ কৰিবলৈ আহ্বান জনাইছে।

৫ নং অনুচ্ছেদত মহিলাসকলে নিজৰ জাতীয়তা সলনি কৰাৰ বাবে পুৰুষৰ দৰেই অধিকাৰ লাভ কৰিবলৈ আহ্বান জনাইছে।

৬ নং অনুচ্ছেদত মহিলাসকলে বিশেষকৈ বিবাহ আৰু বিবাহ বিচ্ছেদৰ আশে-পাশে দেৱানী আইনত সম্পূৰ্ণ সমতা লাভ কৰিবলৈ আহ্বান জনাইছে আৰু বাল্য বিবাহক নিষিদ্ধ কৰিবলৈ আহ্বান জনাইছে।

৭ নং অনুচ্ছেদত অপৰাধমূলক শাস্তিৰ ক্ষেত্ৰত লিংগ বৈষম্য দূৰ কৰাৰ আহ্বান জনোৱা হৈছে।

৮ নং অনুচ্ছেদত ৰাষ্ট্ৰসমূহক সকলো ধৰণৰ মহিলাৰ সৰবৰাহ আৰু মহিলাৰ দেহ ব্যৱসায়ৰ শোষণৰ বিৰুদ্ধে যুঁজিবলৈ আহ্বান জনোৱা হৈছে।

৯ নং অনুচ্ছেদত লিংগ নিৰ্বিশেষে শিক্ষাৰ সম অধিকাৰৰ কথা দৃঢ়তাৰে কোৱা হৈছে।

১০ নং অনুচ্ছেদত কৰ্মক্ষেত্ৰত সম অধিকাৰৰ আহ্বান জনোৱা হৈছে, য’ত নিয়োগৰ ক্ষেত্ৰত বৈষম্যহীনতা, সমান কামৰ বাবে সমান দৰমহা, দৰমহাযুক্ত প্ৰসূতিকালীন ছুটী আদি অন্তৰ্ভুক্ত কৰা হৈছে।

১১ নং অনুচ্ছেদত ৰাষ্ট্ৰসমূহক ঘোষণাৰ নীতিসমূহ কাৰ্যকৰী কৰিবলৈ আহ্বান জনোৱা হৈছে।

তথ্যসূত্ৰ

শ্ৰেণী:আইন
পাথাৰকান্দি (বিধানসভা সমষ্টি)

পাথাৰকান্দি বিধানসভা সমষ্টি অসম বিধানসভাৰ ১২৬ খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ২ হৈছে পাথাৰকান্দি বিধানসভা সমষ্টিৰ ক্ৰমাংক। পাথাৰকান্দি কৰিমগঞ্জ জিলাৰ পাঁচটা বিধানসভা সমষ্টিৰ অন্যতম। ই কৰিমগঞ্জ লোকসভা সমষ্টিৰ অন্তৰ্গত সাতখন বিধানসভা সমষ্টিৰ এখন। কৰিমগঞ্জ লোকসভা সমষ্টিৰ আন ছয়টা বিধানসভা সমষ্টি হ'ল, কৰিমগঞ্জ জিলাৰ ৰাতাবাৰী, কৰিমগঞ্জ উত্তৰ, কৰিমগঞ্জ দক্ষিণ, বদৰপুৰ আৰু হাইলাকান্দি জিলাৰ হাইলাকান্দি, কাটলিচেৰা আৰু আলগাপুৰ।

লগতে চাওক

অসম বিধানসভাৰ সমষ্টিসমূহৰ তালিকা

তথ্য উৎস

শ্ৰেণী:অসমৰ বিধানসভা সমষ্টি
টিংখং

টিংখং ডিব্ৰুগড় জিলাৰ এখন বিধান সভা সমষ্টি। টিংখং চাহ উৎপাদনকাৰী আৰু তৈলক্ষেত্ৰ অঞ্চল। টিংখং ডিব্ৰুগড় চহৰৰ পৰা প্ৰায় ৮০ কিঃমিঃ দক্ষিণ পূবত আৰু তিনিচুকীয়া চহৰৰ পৰা প্ৰায় ৭০ কিঃমিঃ দূৰত অৱস্থিত। ডিব্ৰুগড় বিমানবন্দৰ ইয়াৰ পৰা প্ৰায় ৭০ কিঃমিঃ নিলগত আৰু আটাইতকৈ ওচৰৰ ৰে'ল ষ্টেচন হল নাহৰকটীয়া ষ্টেচন।

টিংখংৰ স্থানাংক হল আৰু সাগৰ পৃষ্ঠৰ পৰা ১১৬ মিটাৰ ওপৰত অৱস্থিত।

যাতায়ত

নাহৰকটীয়া ৰে'ল ষ্টেচন টিংখংৰ পৰা প্ৰায় ২৬ কিঃমিঃ দূৰত অৱস্থিত। ডিব্ৰুগড় , নাহৰকটীয়া, মৰাণ, ৰাজগড়ৰ পৰা নিয়মীয়া বাছ চলাচল কৰে।

অৰ্থনীতি

টিংখংৰ বেছি ভাগ মানুহে ধান আৰু চাহৰ খেতি কৰে। অঞ্চল খনত বহুতো চাহ বাগিচা আছে। এই অঞ্চলত বাস কৰা প্ৰায় সকলো মানুহৰ ঘৰত ক্ষুদ্ৰ চাহ বাগিচা আছে।

বিধান সভাৰ সদস্য

বৰ্ষ
নাম
দল
১৯৬৭
বি. গগৈ

সংযুক্ত সমাজবাদী দল
১৯৭২
ৰাজেন্দ্ৰ নাথ ফুকন

ভাৰতীয় জাতীয় কংগ্ৰেছ
১৯৭৮
ভদ্ৰেশ্বৰ গগৈ

জনতা দল
১৯৮৫
অতুল চন্দ্ৰ কোচ

নিৰ্দলীয়
১৯৯১
পৃথিৱী মাঝি

ভাৰতীয় জাতীয় কংগ্ৰেছ
১৯৯৬
এটোৱা মুণ্ডা

২০০১

২০০৬
অনুপ ফুকন

অগপ
২০১১
এটোৱা মুণ্ডা

ভাৰতীয় জাতীয় কংগ্ৰেছ
২০১৬
বিমল বৰা

বিজেপি
২০২১

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:ডিব্ৰুগড় জিলা

বাহ্যিক সংযোগসমূহ

ডিব্ৰুগড় জিলা
অসম চৰকাৰ
অসম বিধানসভাৰ সমষ্টিসমূহৰ তালিকা
টিংখং মহাবিদ্যালয়
Tingkhong Model Academy

Category:আহোম ৰাজ্য